La cererea publicului, incepem un serial de drumuri lungi parcurse cu masini electrice, eu sper ca vom putea cu cele mai noi si interesante modele sa facem treaba asta, cu multiple scopuri, evident.
O data pentru ca sunt nevoit sa fac drumurile astea lungi, la etapele mele de concursuri de tir, si asa mai vezi Timisoara, Clujul, Iasiul, Brasovul, si doi, pentru ca e un prilej exceptional de a vedea, fara ocolisuri, cum e aceasta experienta cu un vehicul electric.
Cat incarci, cat consuma pe autostrada, cat consuma la deal, la vale, care e media de consum pe tot drumul, ce probleme intampini, de cate ori incarci pe un sens sau altul, cata incredere poti avea in estimarile de autonomie ale masinii, si asa mai departe, sunt lucruri pe care o sa le vedeti, cu corectitudine 100%, in aceste episoade. Evident, urmeaza si filmari complete cu fiecare "victima" a serialului, in cazul de fata formidabilul Kia EV9.
Mai jos aveti filmele, urmeaza si filmarile complete cu masina, probabil pe final de luna martie sau inceput de aprilie. Incarcarile pentru toate aceste episoade sunt asigurate de Eldrive Romania, carora le multumim pentru implicare cat si pentru "neimplicare" in continutul editorial, care este total la latitudinea mea, asa cum a fost intotdeauna si cum va ramane.